Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 18/07/8806	Košice, 28.9.2012
EEČ : 2-65-240-2012

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 3 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Maďarsko
- ako zodpovedný zástupca podnikateľského subjektu s obchodným menom MINDIG MOSOLYOGJ Bt. so sídlom 3346 Bélapátfalva, IV. Béla út. 3., Maďarská republika uzatvoril prostredníctvom XXXXX, v presne nezistený deň mesiaca október 2005 na Mokranskej ceste v Moldave nad Bodvou, okres Košice - okolie so spoločnosťou EASTERNPACK, s.r.o., so sídlom Hlavná 108, Košice, IČO: 36 209 597 zmluvu o odbere stavebného reziva s dohodnutými  platbami v mieste vykládky, v zmysle ktorej boli realizované tri samostatne faktúrované dodávky stavebného reziva, vyfaktúrované faktúrou číslo 51050005 zo dňa 20.10.2005, dátum  dodania tovaru 15.10.2005 za dodávku 37,755 m3 stavebného reziva v hodnote 177.448,50 Sk (5.890,21 €), faktúrou číslo 51050006 zo dňa 31.10.2005, dátum  dodania tovaru 28.10.2005 za dodávku 38,13 m3 stavebného reziva v hodnote 179.211,- Sk (5.948,72 €) a faktúrou číslo 51050007 zo dňa 2.11.2005, dátum  dodania tovaru 2.11.2005 za dodávku 41,38 m3 stavebného reziva v hodnote 194.486,- Sk (6.455,75 €), z ktorej však zástupca spoločnosti XXXXX MOSOLYOGJ Bt. uhradil iba faktúru číslo 51050006 zo dňa 31.10.2005 a ďalšie dve dodávky napriek prísľubu, že budú uhradené po ich vykládke v Maďarskej republike neuhradil, i napriek tomu, že tieto boli riadne dodané do Maďarskej republiky, čím spôsobil spoločnosti EASTERNPACK, s.r.o. škodu v celkovej výške 12.345,95 € (371.934,50 Sk). 

lebo je trestné stíhanie neprípustné podľa § 9 odsek 1 písmeno g
Odôvodnenie:
          Uznesením vyšetrovateľa OR PZ Úradu justičnej a kriminálnej polície, Odboru justičnej polície Košice - okolie sp. zn. ORP-359/OEK-KS-2006 bolo trestné stíhanie menovaného obvineného podľa § 228 ods.2 písm. a/ Trestného poriadku prerušené pre neprítomnosť svedkov .

	Nakoľko XXXXX je občanom Maďarskej republiky, na jej území má tiež trvalý pobyt, bolo vhodné trestné konanie vykonať v Maďarskej republike. Z uvedeného dôvodu bola Maďarská republika požiadaná o prevzatie trestného konania.

         Právoplatným uznesením Policajného riaditeľstva Eger, Oddelenie trestných vecí, pododdelenie vyšetrovania sp. zn. 10010/1276/2011/bűnügy z 21.11.2011 bolo rozhodnuté o zastavení vyššie uvedeného prevzatého konania, nakoľko nie je možné konštatovať spáchanie trestného činu .

            V zmysle článku 72 Zmluvy medzi Československou socialistickou republikou a Maďarskou Ľudovou republikou o právnej pomoci a úprave právnych vzťahov v občianskych, rodinných  a trestných veciach podpísanej dňa 28.marca 1989 v Bratislave, ak podľa článku 68 tejto zmluvy bola podaná žiadosť o prevzatie trestného stíhania, nemôže sa po právoplatnosti konečného rozhodnutia orgánu dožiadanej zmluvnej strany začať trestné stíhanie pred orgánmi dožadujúcej zmluvnej strany, a ak bolo začaté musí byť zastavené.

            Podľa § 215 ods.1  písm. d/ Trestné poriadku prokurátor zastaví trestné stíhanie ak je neprípustné podľa § 9 Trestného poriadku.

           V zmysle ustanovenia § 9 ods. 1 písm. g / Trestné poriadku ak tak ustanovuje medzinárodná zmluva je trestné stíhanie neprípustné.

            Poukazujúc na vyššie uvedené skutočnosti  bolo potrebné rozhodnúť tak, ako sa to uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Olejníková
prokurátorka